Α4-0186/95

Ψήφισμα σχετικά με το σχέδιο συμπερασμάτων του Συμβουλίου για την οργάνωση και ανάπτυξη του Κέντρου Πληροφόρησης, Μελετών και Ανταλλαγών στον τομέα της διέλευσης των συνόρων και της μετανάστευσης (CIREFI) (C4-0008/95)

Το Ευρωπαϊκό Κοινοβούλιο,

- έχοντας υπόψη το σχέδιο συμπερασμάτων του Συμβουλίου (C4-0008/95),

- λαμβάνοντας υπόψη τα άρθρα Κ.1, Κ.3, Κ.4 και Κ.6 της Συνθήκης EE και τα άρθρα 6, 7A, 8, 8A της Συνθήκης EK,

- έχοντας υπόψη το άρθρο 51 του Κανονισμού του,

- έχοντας υπόψη την έκθεση της Επιτροπής Πολιτικών Ελευθεριών και Εσωτερικών Υποθέσεων καθώς και τη γνωμοδότηση της Επιτροπής Νομικών Θεμάτων και Δικαιωμάτων των Πολιτών (Α4-0186/95),

Α. έχοντας υπόψη ότι το άρθρο Κ.1 ορίζει ότι η πολιτική στον τομέα του ασύλου, η πολιτική για την μετανάστευση και ορισμένοι κανόνες που διέπουν την διέλευση προσώπων από τα εξωτερικά σύνορα θεωρούνται ως θέματα κοινού ενδιαφέροντος στο πλαίσιο της επίτευξης των στόχων της Ένωσης,

Β. έχοντας υπόψη ότι το άρθρο Κ.4 καθορίζει ότι η Επιτροπή συμπράττει πλήρως στις εργασίες σχετικά με τους τομείς της δικαιοσύνης και των εσωτερικών υποθέσεων,

Γ. έχοντας υπόψη ότι το άρθρο Κ.6 καθορίζει ότι ζητείται η γνώμη του Ευρωπαϊκού Κοινοβουλίου σχετικά με τις κυριότερες πτυχές της δραστηριότητας στους τομείς του τίτλου VI της Συνθήκης για την Ένωση,

Δ. λαμβάνοντας υπόψη ότι δημιουργείται η εντύπωση ότι το πεδίο εργασιών του (CIREFI), για το οποίο στον τίτλο χρησιμοποιείται ο όρος «μετανάστευση», εξελίσσεται ολοένα και περισσότερο προς την (αποκλειστική) καταπολέμηση της παράνομης μετανάστευσης,

Ε. λαμβάνοντας υπόψη ότι η σχεδιαζόμενη κατάρτιση πληροφοριών και δεδομένων δεν λαμβάνει υπόψη της τις απαιτούμενες διατάξεις για την προστασία των δεδομένων, και ότι η ατέλεια αυτή δεν αίρεται με την υπόδειξη που περιλαμβάνεται στα συμπεράσματα του Συμβουλίου: «προσωπικά δεδομένα δεν επιτρέπεται να αποτελούν αντικείμενο επεξεργασίας, ιδιαίτερα δε δεν επιτρέπεται να διαβιβάζονται προς το ή μέσω του CIREFI»,

ΣΤ. λαμβάνοντας υπόψη ότι έως σήμερα το Ευρωπαϊκό Κοινοβούλιο έχει λάβει ελάχιστες ή καθόλου πληροφορίες σχετικά με και από το Κέντρο,

Ζ. λαμβάνοντας υπόψη ότι η μελέτη σχετικά με την μετανάστευση ενδέχεται να είναι χρήσιμη, αλλά ότι δεν πρέπει να πραγματοποιείται «κεκλεισμένων των θυρών»,

Γενικώς

1. φρονεί ότι στη Συνθήκη ΕΕ, το δικαίωμα πρωτοβουλίας της Επιτροπής αποτελεί ουσιαστικό και γενικό στοιχείο και ότι σε όλους τους τομείς που καλύπτονται από το άρθρο Κ.1, σημεία 1 έως 6, η Επιτροπή έχει την πολιτική υποχρέωση να μην παραχωρεί την πρωτοβουλία στα κράτη μέλη ή στην Προεδρία του Συμβουλίου[semigr ]

2. καλεί την Επιτροπή να καταστεί περισσότερο ενεργός, να προτείνει μέτρα δεσμευτικού χαρακτήρα και να υποβάλει τις προτάσεις αυτές στο Ευρωπαϊκό Κοινοβούλιο και στο Συμβούλιο[semigr ]

3. συνηγορεί υπέρ του να μελετήσει η Επιτροπή τη σκοπιμότητα εφαρμογής του άρθρου Κ.9 και να εκπονήσει έκθεση όσον αφορά τη μελέτη αυτή που θα συμπεριληφθεί στην αιτιολογική έκθεση που συνοδεύει τις προτάσεις σε όλες τις περιπτώσεις που μπορεί να εκπονήσει προτάσεις στους τομείς οι οποίοι αναφέρονται στο άρθρο Κ.1, σημεία 1 έως 6[semigr ]

Ειδικότερα

4. εκφράζει τη λύπη του διότι στο σχέδιο συμπερασμάτων δεν αναφέρεται καμιά νομική βάση στην οποία να θεμελιώνονται αυτά και διότι στα πορίσματα δεν έχει ληφθεί υπόψη κανένα από τα αναφερόμενα στο άρθρο Κ.3 του Τίτλου VI της Συνθήκης ΕΕ μέσα συνεργασίας[semigr ]

5. επισημαίνει ότι το Κοινοβούλιο έπρεπε να είχε κληθεί να γνωμοδοτήσει, επί του κειμένου αυτού, τουλάχιστον βάσει της δεύτερης παραγράφου του άρθρου Κ6 της Συνθήκης ΕΕ, και όχι, όπως συνέβη, να του διαβιβασθεί μόνο προς ενημέρωση[semigr ]

6. διαπιστώνει ότι δεν έχει στη διάθεσή του επαρκή στοιχεία σχετικά με το κέντρο και ότι το Συμβούλιο και η Επιτροπή δεν του έχουν παράσχει τις πληροφορίες αυτές[semigr ]

7. υπογραμμίζει ότι το CIRΕFI θα καταστεί θεμελιώδες όργανο για τον έλεγχο της παράνομης μετανάστευσης, και ότι ο εν λόγω έλεγχος αποτελεί σημαντικό τμήμα των δραστηριοτήτων κανονιστικού χαρακτήρα στο πλαίσιο του Τίτλου VΙ της Συνθήκης ΕΕ[semigr ]

8. είναι της άποψης ότι το Συμβούλιο παραβιάζει τη Συνθήκη, εφόσον δεν ζητεί τη γνώμη του Κοινοβουλίου με βάση το άρθρο Κ6 της ΣΕΕ, και δεν λαμβάνει δεόντως υπόψη τις απόψεις και τις ενδεχόμενες τροπολογίες του Ευρωπαϊκού Κοινοβουλίου και δεν τηρεί τη διαδικασία λήψεως αποφάσεων που προβλέπεται από τη Συνθήκη[semigr ]

9. διαπιστώνει ότι δημιουργείται η εντύπωση ότι το CIREFI ασχολείται κυρίως με την καταπολέμηση της παράνομης μετανάστευσης[semigr ]

10. σχηματίζει ήδη την εντύπωση, βάσει των ελάχιστων διαθέσιμων στοιχείων, ότι υπάρχει σαφής επικάλυψη των στοιχείων τα οποία συγκεντρώνονται από τη Στατιστική Υπηρεσία της Ευρωπαϊκής Επιτροπής όσον αφορά τους μετανάστες και τους αιτούντες άσυλο, με στοιχεία που συγκεντρώνονται από τη Διεθνή Οργάνωση Μετανάστευσης, την Ύπατη Αρμοστεία των Ηνωμένων Εθνών για τους Πρόσφυγες και τα κράτη μέλη, το ευρωπαϊκό σύστημα πληροφόρησης που δημιουργείται καθώς και με ενδεχόμενα καθήκοντα της Europol[semigr ]

11. απαιτεί όπως δύο παρατηρητές, ένας οριζόμενος από την Επιτροπή παρατηρητής και ένας από το Κοινοβούλιο να μπορούν εφεξής να παρευρίσκονται στις συνεδριάσεις του CIREFI[semigr ]

12. θεωρεί ότι οι διατάξεις που διέπουν τη δημοσίευση και το χειρισμό των αποκαλούμενων «προσωπικών» δεδομένων, είναι ασαφείς και συγκεχυμένες[semigr ] ζητεί να υπάρξουν οι κατάλληλες εγγυήσεις και να ληφθούν μέτρα που θα διασφαλίζουν ότι δεν θα υπάρχει αλληλεπικάλυψη με άλλα όργανα όσον αφορά τη συλλογή τέτοιων δεδομένων[semigr ]

13. ζητεί στην πρόταση αυτή να ρυθμίζονται με σαφήνεια: οι υποχρεώσεις των κρατών μελών, οι σχέσεις με άλλους παρεμφερείς οργανισμούς διακυβερνητικού ή κοινοτικού χαρακτήρα, οι όροι και οι περιορισμοί της διαβίβασης πληροφοριών και των στοιχείων από τα κράτη μέλη, καθώς και η προστασία των πληροφοριών και των στοιχείων αυτών από τα κράτη μέλη, η συγκεκριμένη εφαρμογή της, καθώς και οι βραχυπρόθεσμοι και μακροπρόθεσμοι στόχοι του οργανισμού αυτού[semigr ]

14. ζητεί η λειτουργία του Κέντρου αυτού να επανεξετασθεί, μετά από μία ορισμένη χρονική περίοδο και, βάσει της αποκτηθείσης εμπειρίας, να μπορεί να μετασχηματισθεί στο μέλλον σε ένα οργανισμό ικανό να συμβάλλει ώστε να εγκριθούν, εντός της Ενώσεως, συνολικές κοινές και πολιτικές αποφάσεις σε θέματα πρόληψης και ελέγχου της παράνομης μετανάστευσης

15. επιθυμεί να διασφαλισθεί επίσης, στους παράνομους μετανάστες αξιοπρεπής μεταχείριση[semigr ]

16. θεωρεί απαραίτητο να λάβει όσο το δυνατόν συντομότερα θέση η Επιτροπή[semigr ]

17. απορρίπτει, λαμβανομένων υπόψη των προαναφερθέντων, το σχέδιο συμπερασμάτων του Συμβουλίου[semigr ]

18. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο και τις κυβερνήσεις και τα κοινοβούλια των κρατών μελών.